送凌處士赴連州邀
作者：李濤
朝代：唐

paragraphs: 連山羣書至，策馬出長安。
落日對酒別，晚關衝雪寒。
霜飛湖草綠，春近嶺梅殘。
知己雲霄在，那言欲掛冠。
（見北京圖書館藏《永樂大典》卷一三四五○「二寘」「處士」條。
）（按唐有兩李濤，其一長沙人，與溫庭筠同時，《全唐詩》卷七百九十五收詩句六句。
其一字信臣，避地湖南，事馬殷，後唐天成中進士，歷仕晉、漢，至宰輔，入周，封莒國公，後歸宋，《全唐詩》卷七百三十七收詩一首，又卷八百七十《諧謔二》收詩一自，卷八百七十一《諧謔三》收歇後語兩句。
此李濤頗疑係溫庭筠同時之李濤。
）。